Gandia projecta la seua imatge en més de 190 països gràcies a 'La Vuelta'
20 agost 2021

## Gandia projecta la seua imatge en més de 190 països gràcies a 'La Vuelta'20 agost 2021Última actualització: 20 agost 2021

![](../gestion/img/526a68e17e2557c759be049586d1f373bf68713da1b99f45be3e55efa88151bd.jpg)  
  

Gandia s'ha convertit aquest matí en epicentre del ciclisme internacional i ho ha fet gràcies a l'organització de l'eixida de la setena etapa de la Volta Ciclista a Espanya que partia passats pocs minuts després de les 13 hores des de primera línia de platja. Des d'aquest punt la caravana ciclista es va dirigir fins a la meitat de la platja per després partir cap al Grau i d'aquí, prendre direcció cap a Almoines.  
  
Durant gairebé mitja hora, la realització ha estat emetent constantment imatges de Gandia (platja, marjal, port, Grau, Castell de Bairén, Alqueria del Duc o la Col·legiata) projectant la imatge de la nostra ciutat a més de 4,5 milions de teleespectadors que té 'La Vuelta' repartits en 190 països. Només a Espanya i segons l'organització de l'esdeveniment ciclista, l'audiència mitjana diària és d'1,5 milions d'espectadors.  
  
Després de l'eixida, l'alcalde de Gandia, **José Manuel Prieto** ha declarat que per a la ciutat "_suposa un orgull que aquest aparador esportiu estiga a Gandia. hui la platja està absolutament plena de visitants, aficionats i de tota la infraestructura que un esdeveniment internacional d'aquesta envergadura comporta_". Sobre aquest aspecte, l'alcalde ha informat que són prop de 1.000 periodistes de més de 340 mitjans que portaran la seua informació a la pràctica totalitat del món.  
"_Aquesta etapa suposa col·locar-nos com a referència esportiva, capital de l'esport, i projecta la nostra millor imatge. Una imatge de destinació turística segura, familiar i capaç d'acollir grans esdeveniments i fer-ho sempre, sent una de les platges més segures de tota la Mediterrània"_.

[Twittear](https://twitter.com/share)